Diari Oficial de la Generalitat Valenciana


Sumari del DOGV 1558, del 05-06-1991 (1991/821407)

ORDRE de 8 de maig de 1991, de la Conselleria de Sanitat i Consum, per la qual es convoquen ajudes per a la realització de reunions de caràcter científic en relació amb el Pla Integral de Lluita contra el Cancer a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/08/(3)/dof/vci/html**

### Dades del document

Número de DOGV
:   1558

Data del DOGV
:   05-06-1991

Secció del DOGV
:   DISPOSICIONS GENERALS

Número del document
:   1991/821407


Data del document
:   08-05-1991

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 8 de maig de 1991, de la Conselleria de Sanitat i Consum, per la qual es convoquen ajudes per al desplegament de reunions de caràcter científic en relació amb el Pla Integral de Lluita contra el Càncer a la Comunitat Valenciana.  
El Pla Integral de Lluita contra el Càncer, regulat pel Decret 199/1988, de la Generalitat Valenciana, inclou entre els seus objectius la formació continuada en oncologia dels professionals de la sanitat, i la promoció i el desenvolupament de la investigació bàsica i clínica sobre el càncer.  
Per això, d'acord amb la disposició final primera de l?esmentat decret, fent ús de les atribucions que em confereixen l'article 35 de la Llei 5/83, de 30 de desembre, de la Generalitat Valenciana, i l'article 8 del Decret 159/1987, de 21 de setembre, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat i Consum,  
DISPOSE  
Article primer  
Que es convoquen ajudes per a reunions científiques que es realitzaran a la Comunitat Valenciana fins a juny de 1992, en relació amb el Pla Integral de Lluita contra el Càncer i sota la seua protecció.  
S'aproven les bases per les quals es regeix aquesta convocatòria, incloses a l'annex d'aquesta ordre.  
Article segon  
Les ajudes referides per un import de 2.000.000 de pessetes, seran sufragades amb càrrec a l'aplicació pressupostària 50.60.72.9390.154.24, codi de línia 403/000/91.  
València, 8 de maig de 1991.  
ANNEX I  
El Conseller de Sanitat i Consum,   
JOAQUIN COLOMER SALA  
Bases per a la concessió d?ajudes per a la realització de reunions de caràcter científic en relació amb el Pla Integral de Lluita contra el Càncer en la Comunitat Valenciana  
1. Objecte de les ajudes  
Aquestes ajudes tenen per objecte afavorir la realització de reunions de caràcter científic a la Comunitat Valenciana en relació amb el Pla Integral de Lluita contra el Càncer i facilitar-ne el desenvolupament. (Decret 199/1988).  
Les esmentades reunions s'hauran de realitzar abans del 30 de juny de 1992.  
2. Sol·licitants  
Podran presentar sol·licituds els responsables de les unitats d'oncologia (mèdica, radioteràpica, pediàtrica, oncohematologia) de la Comunitat Valenciana, per a les reunions que aquestes organitzen, i també les persones que col·laboren en l?organització d'altres reunions sobre temes oncològics, amb caràcter clarament multidisciplinari.  
3. Formalització de les sol·licituds  
Les sol·licituds, dirigides al Conseller de Sanitat i Consum, es presentaran al Registre General de la Conselleria o per qualsevol dels mitjans previstos en l'article 66 de la Llei de Procediment Administratiu.  
Les sol·licituds es presentaran amb dos mesos d'antelació a la realització de l'activitat científica.  
A les sol·licituds s'adjuntaran dels següents documents:  
a) Programa provisional de la reunió, incloent:  
- Responsable de l?organització.  
- Tipus de reunió.  
- Lloc de la reunió.  
- Data i durada prevista.  
- Estructura general amb títols provisionals o definitius de les taules rodones, els simposis o conferències i persones amb invitació prevista.  
b) Pressupost de despeses i d'ingressos.  
4. Import de les ajudes  
L?import de les ajudes oscil·larà entre les 100.000 i les 250.000 PTA, en funció del programa i de l?interés científic de l'activitat.  
La quantia de l'ajuda serà abonada en un 100% quan serà concedida.  
5. Resolució  
Per a la valoració de les sol·licituds es constitueix una comissió d'avaluació integrada per:  
a) El Director General de Planificació de l?Assistència Sanitària o persona en qui delegue.  
b) Director del Pla Integral de Lluita contra el Càncer a la Comunitat Valenciana.  
La comissió té facultats per realitzar les comprovacions que estime necessàries, i també per resoldre tots els dubtes que sorgesquen en la interpretació d'aquesta ajuda i la possibilitat d'entrevistar els sol·licitants, i també podrà demanar l'assessorament de les persones que estime convenient.  
Una vegada finalitzada la valoració de les sol·licituds, la comissió elevarà una proposta al Conseller de Sanitat i Consum, qui resoldrà la concessió de l'ajuda.  
6. Obligacions  
Els beneficiaris estaran obligats a:  
a) Incloure en la documentació de la reunió la llegenda: «Subvencionada per la Conselleria de Sanitat i Consum. Direcció General de Planificació de l?Assistència Sanitària. Pla Integral de Lluita contra el Càncer».  
b) Trametre a la Direcció General de Planificació de l?Assistència Sanitària, en els tres mesos següents a la realització de la reunió, el programa definitiu, una memòria- resum de les activitats efectuades i el pressupost definitiu, i la justificació de la despesa efectuada.  
c) La no observància de qualsevol d'aquestes bases i de les condicions assenyalades en l'article 27 de la Llei de Pressupostos de la Generalitat Valenciana per a 1991, suposarà l'anul·lació i el reintegrament de l'ajuda concedida.


Còpia Permalink ELI